**Grozījumi Latvijas Republikas valsts robežas likumā**

Izdarīt Latvijas Republikas valsts robežas likumā (Latvijas Republikas Saeimas un Ministru Kabineta Ziņotājs, 2009, 24.nr.; Latvijas Vēstnesis, 2012, 38. nr.; 2013, 118.nr.; 2015, 245.nr.; 2017, 21.nr.; 2018, 65.nr.; 2019, 225., 248A.nr.;) šādus grozījumus:

1. Papildināt Latvijas Republikas valsts robežas likumu ar jaunu 9.3pantu šādā redakcijā:

“**9.3 pants. Ieceļošanas/izceļošanas sistēma**

(1) Valsts robežsardze ir uzskatāma par pārzini Eiropas Parlamenta un Padomes 2017.gada 30.novembra regulas Nr.2017/2226, ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr.767/2008 un (ES) Nr.1077/2011 (turpmāk – Regula Nr.2017/2226), 39.panta 1.punkta izpratnē.

(2) Valsts robežsardzei, Pilsonības un migrācijas lietu pārvaldei, Latvijas Republikas  diplomātiskajam un konsulārajām pārstāvniecībām ir piekļuve ieceļošanas/izceļošanas sistēmai (turpmāk - Sistēma) datu ievadīšanai, grozīšanai, dzēšanai un aplūkošanai atbilstoši Regulas Nr.2017/2226 9.panta 2.punktam.

(3) Iekšlietu ministrijas Informācijas centrs atbilstoši Regulas Nr.2017/2226 38.panta 2.punktam nodrošina piekļuvi Sistēmai šā panta otrajā daļā minētajām kompetentajām iestādēm.

(4) Sistēmas valsts vienotās saskarnes (NUI), kas minēta Regulas Nr.2017/2226 7.panta 1.punkta “b” apakšpunktā, un komunikācijas infrastruktūras, kas minēta Regulas Nr.2017/2226 7.panta 1.punkta “d” apakšpunktā, nacionālo komponenšu tehnisko darbību nodrošina Iekšlietu ministrijas Informācijas centrs.

(5) Atbilstoši Regulas Nr.2017/2226 32.pantam, tiesības pieprasīt Sistēmas centrālajā sistēmā reģistrēto datu aplūkošanu atbilstoši Regulas Nr.2017/2226 29.panta 1. un 5.punktam ir šādu izraudzīto iestāžu operatīvajām vienībām:

1. Valsts drošības dienestam;
2. Valsts policijai;
3. Valsts robežsardzei;
4. Iekšējās drošības birojam;
5. Korupcijas novēršanas un apkarošanas birojam;
6. Militārajai policijai;
7. Militārās izlūkošanas un drošības dienestam;
8. [Satversmes](https://likumi.lv/ta/id/57980-latvijas-republikas-satversme) aizsardzības birojam;
9. Valsts ieņēmumu dienestam.

(6) Centrālā piekļuves punkta funkcijas atbilstoši Regulas Nr.2017/2226 29.panta 3.punktam savas kompetences ietvaros veic:

1. Valsts policijas attiecīgā struktūrvienība;
2. Valsts drošības dienesta attiecīgā struktūrvienība;
3. Valsts robežsardzes attiecīgā struktūrvienība.

(7) Sistēmas centrālajā datubāzē iekļautajām ziņām atbilstoši Regulas Nr.2017/2226 31.panta 1.punktam piekļūst šādā veidā:

1. Valsts policijas operatīvā vienība – ar Valsts policijas attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam;
2. Valsts drošības dienesta, Satversmes aizsardzības biroja, Militārās izlūkošanas un drošības dienesta, Korupcijas novēršanas un apkarošanas biroja, Iekšējās drošības biroja un Militārās policijas operatīvā vienība – ar Valsts drošības dienesta attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam;
3. Valsts robežsardzes, Valsts ieņēmumu dienesta operatīvā vienība – ar Valsts robežsardzes attiecīgās struktūrvienības starpniecību, kas darbojas atbilstoši Regulas Nr.2017/2226 29.panta 3.punktā noteiktajam.

(8) Datu valsts inspekcija veic Regulas Nr.2017/2226 55.panta 2.punktā paredzēto revīziju.

(9) Valsts policija, Valsts drošības dienests un Valsts robežsardze savas kompetences ietvaros un sadarbībā ar šī panta piektajā daļā minētajām iestādēm sagatavo Regulas Nr.2017/2226 72.panta 8.punktā minēto gada ziņojumu.”.

1. Papildināt pārejas noteikumus ar 7.punktu šādā redakcijā:

“7. Šā likuma 9.3 pants stājas spēkā, kad Sistēma uzsāk darbību atbilstoši Regulas Nr.2017/2226 66.pantam. Iekšlietu ministrija pēc tam, kad Eiropas Komisija pieņēmusi lēmumu par Sistēmas darbības uzsākšanu, nosūta attiecīgu paziņojumu publicēšanai oficiālajā izdevumā “Latvijas Vēstnesis”.”.

Iekšlietu ministrs S.Ģirģens

Vīza:

valsts sekretārs D.Trofimovs